b'\n_START_ARTICLE_\nInelul Pescarului\n_START_PARAGRAPH_\nInelul Pescarului (\xc3\xaen latin\xc4\x83 Anulus piscatoris) face parte oficial din \xc3\xaensemnele Papei, pe care Biserica Catolic\xc4\x83 \xc3\xael identific\xc4\x83 drept succesor al Sf\xc3\xa2ntului Petru, a c\xc4\x83rui meserie era cea de pescar. Papa prime\xc8\x99te acest inel la \xc3\xaenceputul pontificatului s\xc4\x83u. Inelul este din aur \xc8\x99i \xc3\xael reprezint\xc4\x83, \xc3\xaen bazorelief, pe Apostolul Petru pescuind dintr-o barc\xc4\x83._NEWLINE_Inelul Pescarului este un sigiliu utilizat p\xc3\xa2n\xc4\x83 \xc3\xaen 1842 pentru sigilarea oric\xc4\x83rui document oficial redactat de Papa sau contrasemnat de el.\n_START_SECTION_\nSemnifica\xc8\x9bie\n_START_PARAGRAPH_\n\xc3\x8e\xc8\x99i datoreaz\xc4\x83 numele prin faptul c\xc4\x83 \xc3\xael reprezint\xc4\x83 pe Sf\xc3\xa2ntul Petru pescuind cu plasa din barc\xc4\x83, o evocare a faimoasei pescuiri minunate pe care a realizat-o apostolul \xc3\xaen locul \xc3\xaen care Isus i-a spus s\xc4\x83-\xc8\x99i arunce mrejele  /  plasele, cer\xc3\xa2ndu-i apoi: \xe2\x80\x9eNu te teme; de acum \xc3\xaenainte vei fi pescar de oameni\xe2\x80\x9d (Luca, 5. 1-11)._NEWLINE_Din primul mileniu cre\xc8\x99tin, acest inel autentific\xc4\x83 credin\xc8\x9ba episcopului care \xc3\xael poart\xc4\x83. La origine, acest inel era sigiliul privat al papei, utilizat pentru sigilarea unor acte, de exemplu, enciclice, \xc3\xaen opozi\xc8\x9bie cu bula de plumb, sigiliul s\xc4\x83u oficial \xc8\x99i solemn._NEWLINE_\xc3\x8en zilele noastre, Inelul Pescarului nu mai este folosit ca sigiliu, r\xc4\x83m\xc3\xa2n\xc3\xa2nd un \xc3\xaensemn al puterii pontificale. Dup\xc4\x83 moartea papei, Inelul Pescarului este spart, \xc3\xaen mod solemn de c\xc4\x83tre cardinalul Carmelengo, \xc3\xaen acela\xc8\x99i timp cu sigiliul de plumb, \xc3\xaen prezen\xc8\x9ba cardinalilor._NEWLINE_Inelul Pescarului primit de papa Ioan Paul al II-lea era un simplu sigiliu oval, \xc3\xaen timp ce inelul purtat de pap\xc4\x83 \xc3\xaei fusese dat de papa Paul al VI-lea._NEWLINE_Inelul Pescarului avut de papa Ioan Paul al II-lea nu a fost distrus ci a fost donat simbolic Sf\xc3\xa2ntului Iosif, iar apoi a fost depus de arhiepiscopul Cracoviei Franciszek Macharski \xc3\xaen biserica Ordinului Carmeli\xc8\x9bilor Descul\xc8\x9bi din Wadowice, ora\xc8\x99ul natal al pontifului defunct. _NEWLINE_Papa Benedict al XVI-lea a fost primul pap\xc4\x83, dup\xc4\x83 secolul al XIX-lea care a purtat Inelul Pescarului; acesta a devenit o lucrare unic\xc4\x83, confec\xc8\x9bionat\xc4\x83 de bijutierul italian Claudio Franchi, din 35 de grame de aur, gravat pe margini cu inscrip\xc8\x9bia \xe2\x80\x9eBenedictus XVI\xe2\x80\x9d._NEWLINE_\xc3\x8en urma renun\xc8\x9b\xc4\x83rii papei Benedict al XVI-lea, Inelul Pescarului purtat de acesta nu a mai fost distrus, ci pur \xc8\x99i simplu \xe2\x80\x9ebifat\xe2\x80\x9d cu zg\xc3\xa2rieturi \xc8\x99i apoi expus la Muzeele Vaticane._NEWLINE_P\xc3\xa2n\xc4\x83 la papa Benedict al XVI-lea, Inelul Pescarului era confec\xc8\x9bionat din aur; succesorul s\xc4\x83u, papa Francisc, a ales s\xc4\x83 aib\xc4\x83 unul din argint aurit.'